als_Latn dik_Latn sag_Latn
Prishtinë, 7 nëntor 2014 - Ish-shefi i UNMIK-ut, Soren Jessen-Petersen ka zbuluar prapaskenat gjatë mandatit të ushtruar në Kosovë, në vitet 2004-2006, në një intervistë për “The Guardian”. Sipas Petersen, asokohe, misioni i udhëhequr prej tij, ka hetuar zyrtarë të nivelit të lartë, por ka hasur në rezistencë nga kryeqytetet perëndimore.
“Në mes të vitit 2005, pas disa muajsh hetimesh për korrupsion dhe krim të organizuar në personelin e një politikani të nivelit të lartë në Kosovë, UNMIK ishte angazhuar me KFOR-in për një bastisje në mëngjes të të gjitha zyrave dhe konfiskimin e dokumenteve. Disa orë para operacionit, unë mora një urdhër nga NATO se, anëtarë të rëndësishëm kishin kundërshtuar operacionin, sepse kishte shumë rreziqe dhe NATO duhej të tërhiqej. Ne u tërhoqëm, sepse nuk kishte opsion tjetër. Ne e ndoqëm hetimin, mirëpo asnjëherë nuk arritëm ta mbledhim dokumentacionin.” – është shprehur ai.
Po sipas tij, “nëse një operacion quhej i rrezikshëm për NATO-n, nuk mund të bëhej”.
als_Latn als_Latn als_Latn